Káspakas

Káspakas () on Kreikan kylä, joka sijaitsee Límnoksen saarella. Se kuuluu hallinnollisesti Límnoksen kuntaan, Límnoksen alueyksikköön ja Pohjois-Egean saarten alueeseen. Aiemmin kylä kuului Mýrinan kuntaan ja vuodesta 2011 lähtien Límnoksen kunnan Mýrinan kunnallisyksikköön. Kylän väkiluku on 525 (vuonna 2011).

Káspakas sijaitsee Límnoksen länsiosassa noin kilometrin päässä saaren länsirannikosta ja noin viisi kilometriä pohjoiseen saaren pääkaupungista Mýrinasta. Kylä on rakennettu suojaiseen paikkaan Ágios Athanásios -vuoren juurelle niin, ettei se näy merelle. Kylän tunnetuin nähtävyys on Ágios Ioánniksen ranta aaltojen synnyttämine kalliomuodostelmineen.

Káspakas muodostaa myös laajemman kyläyhdyskunnan (Τοπική Κοινότητα Κάσπακα, Topikí Koinótita Káspaka), johon kuuluvat varsinaisen Káspakaksen kylän lisäksi Ágios Ioánnis, Gáli ja Limenária. Koko yhdyskunnan väkiluku on 792.


 Lähteet 

Luokka:Límnos
Luokka:Pohjois-Egean saarten kylät